وەزارەتەگە لە بەیاننامەیگ رەسیە ئاژانش شەفەق نیوز  راگەیان، وەزیر پەروەردە ئیبراهیم نامس جوبوری کۆمەڵیگ بڕیار پتەو دەرکرد ئەرا وازکردن و کارکردن لە پەیمانگایەل وانەوتن تایبەت و ماموستایەیل تایبەت وئیەش لەدویای سەردانکردن مەیدانیانە وەگەرد راوێژکار پەوەروەردە سەفا جابری.
وەزیر لە بەیانامەگەی راگەیان شمارەیگ لە پەیمانگایەیل بەسیانە ک مۆڵەت فەرمی نەیرن لەدویای ئەوەگ سەرپیچیکردنە لە مەرجەیل  وە وازکردن پۆلەیل کەرڤانەیی ک گیان خوەنەوارەیل خەێدە مەترسی.
وتیش، وەزیر جبوری گووشی لە خوەنەواریلیگ بویە ک خەوەداری کردنە بڕیگ لە مامووستا بەرتیل وەرگرن لەوەرانوەر وەرگردنیان لە بەکالۆریا وە خێرایی لێکۆڵینەوە کریا و دڵنیا بوین لە باوەتەگە، ئیدارەی پەنج مەکتەو ئەرا لێکۆلینەوە کلکردن ئەرا دڵنیابوین لە باوەتەگە، و توومارەیل سەردانیکردن پەیمانگاگە چووڵ بوی لە واژوو چەودێر بڕیادەر و وەڕیەوبەر بەش چەودێری تایبەت وپەروەردەیی و وەڕیەوبەر پەروەدەی ئەهلی ک وە پەروەزدەی کەرخ یەکەم دویرەوخریان لە کارەیلیان.
